
ΤΕΥΧΟΣ ΔΕΥΤΕΡΟ 


Αρ. Φύλλου 1427 


27 Νοεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Κανονισμού Διεξαγωγής του παιχνιδιού 
στοιχημάτων προκαθορισμένης απόδοσης «ΑΠΟ¬ 


ΤΕΛΕΣΜΑΤΑ ΑΓΩΓΩΝ ΚΑΛΑΘΟΣΦΑΙΡΙΣΗΣ» του 

«ΟΠΑΠΑ.Ε.». 1 

Έγκριση του «ΓΕΝΙΚΟΥ ΚΑΝΟΝΙΣΜΟΥ ΛΕΙΤΟΥΡΓΙΑΣ 
ΠΑΙΧΝΙΔΙΩΝ ΣΤΟΙΧΗΜΑΤΩΝ ΠΡΟΚΑΘΟΡΙΣΜΕ¬ 
ΝΗΣ ΑΠΟΔΟΣΗΣ» του «ΟΠΑΠΑ.Ε.». 2 

Έγκριση του Κανονισμού Λειτουργίας και Διεξαγω¬ 
γής του παιχνιδιού «ΚΙΝΟ»του «ΟΠΑΠ ΑΈ.». 3 


ΑΠΟΦΑΣΕΙ Σ 

Αριθ. 29156 (1) 

Έγκριση του Κανονισμού Διεξαγωγής του παιχνιδιού 
στοιχημάτων προκαθορισμένης απόδοσης «ΑΠΟΤΕ¬ 
ΛΕΣΜΑΤΑ ΑΓΩΓΩΝ ΚΑΛΑΘΟΣΦΑΙΡΙΣΗΣ» του 
«ΟΠΑΠ Α.Ε.». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα (ΦΕΚΑ' 137). 

2. Του Ν. 2414/1996 «Εκσυχρονισμός Δημοσίων Επιχει¬ 
ρήσεων και Οργανισμών και άλλες διατάξεις» (ΦΕΚ Α' 135). 

3. Του Α.Ν. 397/1968 «Περί επανασυστάσεωςτης Γενι¬ 
κής Γραμματείας Αθλητισμού και των αρμοδιοτήτων αυ¬ 
τής» (ΦΕΚΑ'38). 

4. Του Ν. 2843/2000 «Εκσυγχρονισμός των Χρηματι¬ 
στηριακών συναλλαγών, εισαγωγή εταιρειών επενδύ¬ 
σεων στην ποντοπόρο Ναυτιλία στο Χρηματιστήριο Αθη¬ 
νών και άλλες Διατάξεις» (ΦΕΚ... Α'). 

5. Του ΠΔ 228/1999 «Περί μετατροπής του Οργανι¬ 
σμού Προγνωστικών Αγώνων Ποδοσφαίρου (Ο.Π.Α.Π.) 
σε Ανώνυμη Εταιρεία (ΑΈ.)» (ΦΕΚΑ' 193). 

6. Της με αριθμό 20261/20.4.2000 Κοινής Απόφασης 
του Πρωθυπουργού και του Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού 
Γεώργιο Φλωρίδη». 


7. Το με αριθμό 11/4.10.2000 Πρακτικό του Δ.Σ. του 
«ΟΠΑΠ Α.Ε.». 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρις του Κρατικού προ- 
ϋπολογιμού, αποφασίζουμε: 

Την έγκριση του Κανονισμού Διεξαγωγής του παιχνιδι¬ 
ού στοιχημάτων προκαθορισμένης απόδοσης «ΑΠΟΤΕ¬ 
ΛΕΣΜΑΤΑ ΑΓΩΓΩΝ ΚΑΛΑΘΟΣΦΑΙΡΙΣΗΣ» του «ΟΠΑΠ 
Α.Ε.», που ακολουθεί. 

Η απόφαση αυτή μαζί με τον Κανονισμό να δημοσιευ- 
θεί στην Εφημερίδα της Κυβερνήσεως. 

ΚΑΝΟΝΙΣΜΟΣ ΔΙΕΞΑΓΩΓΗΣ ΠΑΙΧΝΙΔΙΟΥ 

ΣΤΟΙΧΗΜΑΤΩΝ ΠΡΟΚΑΘΟΡΙΣΜΕΝΗΣ ΑΠΟΔΟΣΗΣ 
«ΑΠΟΤΕΛΕΣΜΑΤΑ ΑΓΩΓΩΝ ΚΑΛΟΘΟΣΦΑΙΡΙΣΗΣ» 

Άρθρο 1 

Γ ενικές διατάξεις 

Με τον παρόντα Κανονισμό εξειδικεύονται οι διατάξεις 
του Κανονισμού Λειτουργίας «Παιγνιδιών Στοιχημάτων 
Προκαθορισμένης Απόδοσης» για ο παιχνίδι στοιχημά¬ 
των προκαθορισμένης απόδοσης «ΑΠΟΤΕΛΕΣΜΑΤΑ 
ΑΓΩΝΩΝ ΚΑΛΑΘΟΣΦΑΙΡΙΣΗΣ», η λειτουργία του οποί¬ 
ου εμπίπτει στις διατάξεις του Κανονισμού Λειτουργίας 
«Παιχνιδιών Στοιχημάτων Προκαθορισμένης Απόδο¬ 
σης». 

Άρθρο 2 

Διαγωνισμοί και Προγράμματα 

1. Τα γεγονότα, στα οποία ο παίκτης στοιχηματίζει 
συμμετέχοντας στο παιχνίδι «ΑΠΟΤΕΛΕΣΜΑΤΑ ΑΓΩ¬ 
ΓΩΝ ΚΑΛΑΘΟΣΦΑΙΡΙΣΗΣ» είναι αγώνες καλαθοσφαίρι¬ 
σης ή τα ημίχρονα αυτών που επιλέγονται κατά την κρί¬ 
ση του Ο.Π.Α.Π. από εθνικές και διεθνείς διοργανώσεις 
σύμφωνα με τα αναφερόμενα στο άρθρο 1, παράγρα¬ 
φος 7 του Γενικού Κανονισμού Λειτουργίας «Παιχνιδιών 
Στοιχημάτων Προκαθορισμένης Απόδοσης». Στο παιχνί¬ 
δι «ΑΠΟΤΕΛΕΣΜΑΤΑ ΑΓΩΝΩΝ ΚΑΛΑΘΟΣΦΑΙΡΙΣΗΣ» οι 
προσφερόμενες μορφές στοιχήματος είναι δυνατόν να 
αναφέρονται στην πρόβλεψη του τελικού αποτελέσμα¬ 
τος ή του αποτελέσματος ημιχρόνου ή του συνδυασμού 
αποτελέσματος ημιχρόνου και τελικού αποτελέσματος 
αγώνα καλαθοσφαίρισης. 






























19436 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Το παιχνίδι «ΑΠΟΤΕΛΕΣΜΑΤΑ ΑΓΩΝΩΝ ΚΑΛΑ¬ 
ΘΟΣΦΑΙΡΙΣΗΣ» διεξάγεται σε μία περίοδο ανά εβδομάδα, 
εκτός των περιπτώσεων για τις οποίες ο ΟΠΑΠ αποφασί¬ 
ζει διαφορετικά. Τα στοιχεία των γεγονότων στα οποία 
μπορεί να στοιχηματίσει ο παίκτης, αναγράφονται στο 
«Έντυπο Προγράμματος», που κυκλοφορεί κάθε περίοδο. 

3. Σε όλους τους αγώνες η ομάδα που ορίσθηκε από 
την διοργανώτρια αρχή ως γηπεδούχος αναγράφεται 
στο «Έντυπο Προγράμματος» αριστερά, η δε ομάδα 
που ορίσθηκε ως φιλοξενούμενη αναγράφεται δεξιά. 

4. Οι αποδόσεις για τα προσφερόμενα γεγονότα και 
τις μορφές στοιχήματος για αυτά, αναγράφονται στο 
«Έντυπο Προγράμματος». Ιδιαίτερα, εάν για ορισμένες 
μορφές στοιχήματος δεν καταστεί δυνατόν όλες οι απο¬ 
δόσεις να περιληφθούν στο «Έντυπο Προγράμματος» 
τότε αυτές ανακοινώνονται μέσω επισήμων πινάκων που 
εκδίδει και κυκλοφορεί ο Ο.Π.Α.Π. για το παιχνίδι. 

5. Ο Ο.Π.Α.Π. έχει το δικαίωμα να ανακοινώνει πλεονέ¬ 
κτημα υπέρ μίας εκ των δύο αγωνιζομένων ομάδων, το 
οποίο και λαμβάνεται υπ’ όψιν κατά την διαμόρφωση του 
κερδίζοντος σημείου. Στην περίπτωση αυτή ως νίκη μίας 
ομάδας θεωρείται το αποτέλεσμα, κατά το οποίο η υπέρ 
αυτής διαφορά σε πόντους είναι μεγαλύτερη του πλεοκτή- 
ματος της αντιπάλου της. Αντιστοίχως, ως ισοπαλία μίας 
ομάδας με την αντίπαλό της θεωρείται το αποτέλεσμα κα¬ 
τά το οποίο η υπέρ αυτής διαφορά σε πόντους είναι ίση με 
το πλεονέκτημα της αντιπάλου της. Το πλεονέκτημα δύνα- 
ται να είναι μη ακέραιος αριθμός και στην περίπτωση αυτή 
δεν νοείται ισοπαλία μίας ομάδας με την αντίπαλό της. Το 
πλεονέκτημα δύναται να μεταβάλεται οποιαδήποτε χρονι¬ 
κή στιγμή κατά την κρίση του Ο.Π.Α.Π. Τα αρχικά ισχύοντα 
πλεονεκτήματα αναγράφονται στο «Έντυπο Προγράμμα¬ 
τος» που κυκλοφορεί. Κατά την επικύρωση ενός «Δελτίου 
Στοιχήματος» εκτυπώνονται σε αυτό τα τρέχοντα πλεονε¬ 
κτήματα κατά την στιγμή καταχώρησής του στο κεντρικό 
μηχανογραφικό σύστημα του Ο.Π.Α.Π. και βάσει αυτών 
αναγνωρίζονται οι επιτυχείς προβλέψεις των αγώνων που 
συμπεριλαμβάνονται στο δελτίο. 

6. Στο κεντρικό μηχανογραφικό σύστημα του Ο.Π.Α.Π. 
καταχωρείται η ημερομηνία και ώρα διεξαγωγής του κά¬ 
θε αγώνα. Ο απώτερος χρόνος στοιχηματισμού ορίζεται 
μέχρι δέκα (10) λεπτά της ώρας πριν από την ώρα έναρ¬ 
ξης του πρώτου χρονικά διεξαγόμενου γεγονότος από 
το σύνολο των γεγονότων επιλογής του παίκτη. Για το 
παιχνίδι στοιχημάτων «ΑΠΟΤΕΛΕΣΜΑΤΑ ΑΓΩΝΩΝ ΚΑ¬ 
ΛΑΘΟΣΦΑΙΡΙΣΗΣ» ορίζεται ως απώτερος χρόνος ακύ¬ 
ρωσης δελτίου τα πέντε (5) λεπτά της ώρας από την επι¬ 
κύρωση του δελτίου. 

Άρθρο 3 

Τρόπος Συμμετοχής 

1. Στο παιχνίδι «ΑΠΟΤΕΛΕΣΜΑΤΑ ΑΓΩΝΩΝ ΚΑΛΑ¬ 
ΘΟΣΦΑΙΡΙΣΗΣ» ο παίκτης καλείται να προβλέψει την 
έκβαση του πρώτου ημιχρόνου ή όλου του αγώνα ή τον 
συνδυασμό του αποτελέσματος ημιχρόνου αγώνα με το 
τελικό αποτέλεσμα αυτού, για αγώνες που περιλαμβά¬ 
νονται στο «Έντυπο Προγράμματος». Ο παίκτης για κά¬ 
θε γεγονός της προτίμησής του επιλέγει ένα σημείο με¬ 
ταξύ των «1», «X», και «2». Τα σημεία, συνυπολογιζόμε- 
νου και του πλεονεκτήματος, αντιστοιχούν το «1» σε 


επικράτηση της γηπεδούχου, το «X» σε ισοπαλία και το 
«2» σε επικράτηση της φιλοξενούμενης ομάδας. Η επι¬ 
λογή των σημείων του παίκτη είναι δυνατόν να διέπεται 
από περιορισμούς οι οποίοι αναγράφονται στο «Έντυπο 
Προγράμματος» του διαγωνισμού. 

2. Η «στήλη» του παιχνιδιού «ΑΠΟΤΕΛΕΣΜΑΤΑ ΑΓΩ¬ 
ΝΩΝ ΚΑΛΑΘΟΣΦΑΙΡΙΣΗΣ» δύναται να περιλαμβάνει ένα 
(1) έως δέκα (10) σημεία ισάριθμων γεγονότων, αναλό- 
γως του ελάχιστου πλήθους γεγονότων που ορίζεται στο 
«Έντυπο Προγράμματος» για κάθε μορφή στοιχήματος. 

3. Τα συστήματα του παιχνιδιού «ΑΠΟΤΕΛΕΣΜΑΤΑ 
ΑΓΩΝΩΝ ΚΑΛΑΘΟΣΦΑΙΡΙΣΗΣ» φέρουν τις ενδείξεις 
«1», «2», «3», «4», «5», «6», «7», «8», «9», «10», «ΟΛΑ». Οι 
ενδείξεις αυτές διαμορφώνονται βάσει ενός συστήμα¬ 
τος προκύπτει από τον συνδυασμό των επιλεγμένων γε¬ 
γονότων, τα οποία δεν μπορούν να υπερβαίνουν τα δέκα 
(10), ανά πλήθος ζητουμένων γεγονότων. Με το σύστη¬ 
μα «ΟΛΑ» επιτρέπεται ο σχηματισμός του συνόλου των 
στηλών που προκύπτουν από την χρήση όλων των προ- 
αναφερόμενων συστημάτων που είναι δυνατόν να εφαρ- 
μοσθούν για το πλήθος των επιλεγμένων γεγονότων. 

4. Στονπαίκτη, ο οποίος έχει αναπτύξει «στήλες», με τη 
χρήση συστημάτων, παρέχεται η δυνατότητα να σημει¬ 
ώσει σταθερές επιλογές γεγονότων και, κατά τον τρόπο 
αυτό, να επιλέξει από το σύνολο των στηλών του συστή¬ 
ματος μόνον τις στήλες εκείνες οι οποίες περιλαμβά¬ 
νουν τα γεγονότα σταθερής επιλογής. 

5. Εφ’ όσον αναφέρεται στο «Έντυπο Προγράμματος», ο 
παίκτης έχει την δυνατότητα να σημειώσει διπλή παραλλα¬ 
γή σημείου σε ένα ή περισσότερα γεγονότα. Στην περίπτω¬ 
ση αυτή, η επιλογή του δεύτερου σημείου σε ένα από τα επι¬ 
λεγμένα γεγονότα ισοδυναμεί με την προσθήκη στις ήδη 
διαμορφωμένες στήλες, άλλων στηλών που προκύπτουν 
από την αντικατάσταση του ενός σημείου για το συγκεκρι¬ 
μένο γεγονός με το άλλο σημείο της διπλής παραλλαγής. 

6. Στο «Έντυπο Προγράμματος», είναι δυνατόν να πε¬ 
ριλαμβάνονται γεγονότα που διέπονται από συγκεκρι¬ 
μένους κανόνες στοιχηματισμού ή/και περιορισμούς ως 
προς τις επιλογές και τον τρόπο συνδυασμού των μορ¬ 
φών στοιχήματος που δύναται να κάνει ο παίκτης. Σε 
καμμία περίπτωση οι κανόνες αυτοί δεν θα έρχονται σε 
αντίθεση, με τις κείμενες διατάξεις. 

7. Η αποζημίωση του πράκτορα για τις υπηρεσίες που 
προσφέρει στους παίκτες καθορίζεται σε ποσοστό 8% 
επί της τιμής της στήλης και παρακρατείται άμεσα από 
το αντίτιμο του «Δελτίου Στοιχήματος». Η αποζημίωση, 
υπολογίζεται μόνο από τις στήλες εκείνες που συμμετέ¬ 
χουν στον διαγωνισμό. 

Αρθρο 4 
Αποτελέσματα 

1. Για του αγώνες καλαθοσφαίρισης ως αποτέλεσμα 
ημιχρόνου λαμβάνεται το επίσημο ανακοινωθέν με επι¬ 
μέλεια του Ο.Π.Α.Π., βάσει του ακριβούς αποτελέσμα¬ 
τος που διαμοφρώθηκε με την λήξη του ημιχρόνου. Αντι- 
στοίχως ως τελικό αποτέλεσμα αγώνα καλοθασφαίρι- 
σης λαμβάνεται το επίσημο ανακοινωθέν με επιμέλεια 
του Ο.Π.Α.Π., βάσει του ακριβούς αποτελέσματος που 
διαμορφώθηκε με την λήξη της κανονικής διάρκειας του 
αγώνα εντός του αγωνιστικού χώρου. Εφ’ όσον αναφέ- 

ρεται στο «Έντυπο Προγράμματος» είναι δυνατόν για 
ορισμένους αγώνες να υπολογίζονται στο τελικό αποτέ¬ 
λεσμα οι πόντοι που τυχόν σημειώθηκαν κατά την διάρ¬ 
κεια της παράτασης ή παρατάσεων. 

2. Σε περίπτωση ματαίωσης, αναβολής, διακοπής αγώνα 
στο πρώτο ημίχρονο, αλλαγής ή αντιστροφής της έδρας 
μία εκ των δύο ομάδων ή αλλαγής αντιπάλου μετά τη δη¬ 
μοσίευση του «Εντύπου Προγράμματος», οποιαδήποτε 
επιλογή του παίκτη για το αποτέλεσμα ημιχρόνου ή το τε¬ 
λικό αποτέλεσμα ή τον συνδυασμό αποτελέσματος ημι¬ 
χρόνου και τελικού αποτελέσματος του αγώνα θεωρείται 
αποδεκτή, αλλά ως απόδοσή της λαμβάνεται η μονάδα. 

Στις ανωτέρω περιπτώσεις παραμένουν σε ισχύ οι στή¬ 
λες εκείνες που περιλαμβάνουν τουλάχιστον δύο γεγο¬ 
νότα ή μόνο ένα γεγονός, υπό την προϋπόθεση ότι το γε¬ 
γονός αυτό ικανοποιεί τους κανόνες στοιχηματισμού 
που αναγράφονται στο «Έντυπο Προγράμματος». 

Στήλες, οι οποίες δεν ικανοποιούντο προαναφερόμε- 
να δεν συμμετέχουν στον διαγωνισμό και η αξία τους 
επιστρέφεται στους παίκτες μετά την ολοκλήρωση όλων 
των επιλεγμένων από τον παίκτη γεγονότων. 

3. Στην περίπτωση πρόωρης έναρξης αγώνα, δηλαδή 
έναρξης, η οποία έγινε πριν τον απώτερο χρόνο στοιχη- 
ματισμού, για τις «στήλες», που περιλαμβάνουν το εν λό¬ 
γω γεγονός και καταχωρήθηκαν μετά την έναρξή του, 
οποιαδήποτε επιλογή του παίκτη για το αποτέλεσμα ημι¬ 
χρόνου ή το τελικό αποτέλεσμα ή τον συνδυασμό απο¬ 
τελέσματος ημιχρόνου καιτελικού αποτελέσματος θεω¬ 
ρείται αποδεκτή, αλλά ως απόδοσή της λαμβάνεται η 
μονάδα. Στις ανωτέρω περιπτώσεις παραμένουν σε ισχύ 
οι στήλες εκείνες που περιλαμβάνουν τουλάχιστον δύο 
γεγονότα ή μόνο ένα γεγονός, υπό την προϋπόθεση ότι 
το γεγονός αυτό ικανοποιεί τους κανόνες στοιχηματι- 
σμού που αναγράφονται στο «Έντυπο Προγράμματος». 
Στήλες, οι οποίες δεν ικανοποιούν τα προαναφερόμενα 
δεν συμμετέχουν στον διαγωνισμό και η αξία τους επι- 
στρέφεται στους παίκτες μετά την ολοκλήρωση όλων 
των επιλεγμένων από τον παίκτη γεγονότων. 

4. Σε περίπτωση διακοπής αγώνα μετά την λήξη του 
πρώτου ημιχρόνου ως αποτέλεσμα ημιχρόνου λαμβάνε- 
ται το διαμορφωθέν με την λήξη του πρώτου ημιχρόνου 
ενώ για το τελικό αποτέλεσμα του αγώνα ή τον συνδυα¬ 
σμό αποτελέσματος ημιχρόνου και τελικού αποτελέ¬ 
σματος οποιαδήποτε επιλογή του παίκτη θεωρείται απο¬ 
δεκτή, αλλά ως απόδοσή της λαμβάνεται η μονάδα. Στις 
ανωτέρω περιπτώσεις παραμένουν σε ισχύ οι στήλες 
εκείνες που περιλαμβάνουν τουλάχιστον δύο γεγονότα 
ή μόνο ένα γεγονός, υπό την προϋπόθεση ότι το γεγονός 
αυτό ικανοποιεί τους κανόνες στοιχηματισμού που ανα¬ 
γράφονται στο «Έντυπο Προγράμματος». Στήλες, οι 
οποίες δεν ικανοποιούντο προαναφερόμενα δεν συμμε¬ 
τέχουν στον διαγωνισμό και η αξία τους επιστρέφεται 
στους παίκτες μετά την ολοκλήρωσή όλων των επιλεγ¬ 
μένων από τον παίκτη γεγονότων. 

5. Κατά την εξέλιξη του διαγωνισμού και μετά την ολο¬ 
κλήρωση όλων των επιλεγμένων από τον παίκτη γεγονό¬ 
των, τα κερδίζοντα δελτία εξοφλούνται από τα πρακτο¬ 
ρεία με βάση τα επισήμως ανακοινωθέντα από τον 
Ο.Π.Α.Π. αποτελέσματα. 


Άρθρο 5 

Για κάθε θέμα που δεν ρυθμίζεται με τον παρόντα Κα¬ 
νονισμό και αφορά τους όρους διεξαγωγής των διαγω¬ 
νισμών του παιχνιδιού στοιχημάτων προκαθορισμένης 
απόδοσης «ΑΠΟΤΕΛΕΣΜΑΤΑ ΑΓΩΝΩΝ ΚΑΛΑΘΟΣΦΑΙ¬ 
ΡΙΣΗΣ» από τον «Ο.Π.Α.Π. ΑΈ.» έχουν ισχύ οι διατάξεις 
νόμων, Προεδρικών διαταγμάτων και Υπουργικών απο¬ 
φάσεων που ισχύουν μέχρι σήμερα. 

Όλες οι διατάξεις του παρόντος Κανονισμού τροποποι¬ 
ούνται και συμπληρώνονται με όμοιο τρόπο και ισχύουν από 
την δημοσίευσή τους στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2000 

οι ΥΠΟΥΡΓΟΙ 

ΟΙΚΟΝΟΜΙΚΩΝ Ο ΥΦΥΠΟΥΡΓΟΣ ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 

-♦- 

Αριθμ. 29159 (2) 

Έγκριση του «ΓΕΝΙΚΟΥ ΚΑΝΟΝΙΣΜΟΥ ΛΕΙΤΟΥΡΓΙΑΣ 
ΠΑΙΧΝΙΔΙΩΝ ΣΤΟΙΧΗΜΑΤΩΝ ΠΡΟΚΑΘΟΡΙΣΜΕΝΗΣ 
ΑΠΟΔΟΣΗΣ» του «ΟΠΑΠ ΑΈ.». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα (ΦΕΚΑ' 137). 

2. Του Ν. 2414/1996 «Εκσυχρονισμός Δημοσίων Επιχει¬ 
ρήσεων και Οργανισμών και άλλες διατάξεις» (ΦΕΚΑ' 135). 

3. Του Α.Ν. 397/1968 «Περί επανασυστάσεων της Γ ενι¬ 
κής Γραμματείας Αθλητισμού και των αρμοδιοτήτων αυ¬ 
τής» (ΦΕΚΑ' 38). 

4. Του Ν. 2843/2000 «Εκσυγχρονισμός των Χρηματι¬ 
στηριακών συναλλαγών, εισαγωγή εταιρειών επενδύσε¬ 
ων στην ποντοπόρο Ναυτιλία στο Χρηματιστήριο Αθη¬ 
νών και άλλες Διατάξεις» (ΦΕΚΑ'). 

5. Του ΠΔ 228/1999 «Περί μετατροπής του Οργανι¬ 
σμού Προγνωστικών Αγώνων Ποδοσφαίρου (Ο.Π.Α.Π.) 
σε Ανώνυμη Εταιρεία (ΑΈ.)» (ΦΕΚΑ' 193). 

6. Της με αριθμό 20261/20.4.2000 Κοινής Απόφασης 
του Πρωθυπουργού και του Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού 
Γεώργιο Φλωρίδη». 

7. Το με αριθμό 11/4.10.2000 Πρακτικό του ΔΣ του 
«ΟΠΑΠ Α.Ε.». 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάριςτου Κρατικού προ- 
ϋπολογιμού, αποφασίζουμε: 

Την έγκριση του «ΓΕΝΙΚΟΥ ΚΑΝΟΝΙΣΜΟΥ ΛΕΙΤΟΥΡ¬ 
ΓΙΑΣ ΠΑΙΧΝΙΔΙΩΝ ΣΤΟΙΧΗΜΑΤΩΝ ΠΡΟΚΑΘΟΡΙΣΜΕ¬ 
ΝΗΣ ΑΠΟΔΟΣΗΣ» του «ΟΠΑΠ Α.Ε.», που ακολουθεί. 

Η απόφαση αυτή μαζί με τον Κανονισμό να δημοσιευ- 
θεί στην Εφημερίδα της Κυβερνήσεως. 

ΓΕΝΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ ΠΑΙΧΝΙΔΙΩΝ 

ΣΤΟΙΧΗΜΑΤΩΝ ΠΡΟΚΑΘΟΡΙΣΜΕΝΗΣ ΑΠΟΔΟΣΗΣ 

Άρθρο 1 

Γενικές διατάξεις 

1. Τα «Παιχνίδια Στοιχημάτων Προκαθορισμένης Από- 

δόσης» οργανώνονται, διεξάγονται και λειτουργούν 
σύμφωνα με το σχετικό υφιστάμενο νομικό πλαίσιο του 
Νόμου 2433/1996, του Προεδρικού Διατάγματος 
250/1997 και των σχετικών γενικών και ειδικών Κανονι¬ 
σμών Διεξαγωγής τους. 

2. Ο Ο.Π.Α.Π. ασκεί την εν γένει διαχείριση, την επο- 
πτεία και τον έλεγχο των «Παιχνιδιών Στοιχημάτων Προ¬ 
καθορισμένης Απόδοσης». 

3. Η συμμετοχή των παικτών στα «Παιχνίδια Στοιχημά¬ 
των Προκαθορισμένης Απόδοσης» είναι ελεύθερη, υπό 
τον όρο της πλήρους και ανεπιφύλακτης εκ μέρους των 
συμμετεχόντων αποδοχής των διατάξεων του σχετικού 
υφισταμένου νομικού πλαισίου του Νόμου 2433/1996, 
του Προεδρικού Διατάγματος 250/1997, του παρόντος 
Γενικού Κανονισμού, του ειδικού Κανονισμού Διεξαγω¬ 
γής που τίθεται από τον Ο.Π.Α.Π. για κάθε «Παιχνίδι Στοι¬ 
χημάτων Προκαθορισμένης Απόδοσης», καθώς και των 
ειδικών όρων και προϋποθέσεων που θέτει για τον σκο¬ 
πό αυτό κάθε φορά ο Ο.Π.Α.Π. 

4. Η οικονομική διαχείριση των «Παιχνιδιών Στοιχημά¬ 
των Προκαθορισμένης Απόδοσης (πληρωμή κερδών 
στους παίκτες, κ.λ.π.), ασκείται αποκλειστικά και μόνον 
από τον Ο.Π.Α.Π. 

5. Η ευθύνη όλων των χρηματοοικονομικών κινδύνων 
των «Παιχνιδιών Στοιχημάτων Προκαθορισμένης Από¬ 
δοσης» ανήκει αποκλειστικά και μόνον στον οργανωτή. 

6. Η συμμετοχή στα «Παιχνίδια Στοιχημάτων Προκα¬ 
θορισμένης Απόδοσης» γίνεται μόνον μέσω της συ¬ 
μπλήρωσης ειδικών εντύπων που ονομάζονται «Δελτία 
Στοιχήματος» και μόνον στα εξουσιοδοτημένα πρακτο¬ 
ρεία του Ο.Π.Α.Π. Αντίθετοι δεν επιτρέπεται η συμμετο¬ 
χή στα παιχνίδια αυτά μέσω τηλεφώνου (τηλεφωνικό 
στοίχημα), μέσω άλλων ηλεκτρονικών μέσων (π.χ. ΙπΙθγ- 
πθΙ, ψηφιακής τηλεόρασης, κλπ) ή με οποιονδήποτε άλ¬ 
λο τρόπο. 

7. Δεν επιτρέπεται η χρησιμοποίηση ελληνικών αγώνων 
ποδοσφαίρου ή καλαθοσφαίρισης (μπάσκετ) ή οποιου- 
δήποτε άλλου αθλητικού ή μη γεγονότος που οργανώνε¬ 
ται από φορείς και φυσικά ή νομικά πρόσωπα που λει¬ 
τουργούν σύμφωνα με την ελληνική νομοθεσία στα προ¬ 
γράμματα των «Παιχνιδιών Στοιχημάτων Προκα¬ 
θορισμένης Απόδοσης». 

8. Για την ομαλή, απρόσκοπτη και επιτυχή διεξαγωγή 
των «Παιχνιδιών Στοιχημάτων Προκαθορισμένης Από¬ 
δοσης» στα εξουσιοδοτημένα πρακτορεία του Ο. Π. Α. Π., 
ο Ο.Π.Α.Π., έχει την αποκλειστική ευθύνη της λήψης 
αποφάσεων σχετικά με το αναγκαίο εξοπλισμό και την 
πόσης φύσεως επιπρόσθετη υποδομή που θα εγκατα¬ 
σταθεί στα πρακτορεία αυτά, καθώς επίσης και για κάθε 
σχετική ενέργεια που αφορά στα πρακτορεία αυτά. 

Άρθρο 2 

Διεξαγωγή «Παιχνιδιών Στοιχημάτων 
Προκαθορισμένης Απόδοσης» 

1. Τα «Παιχνίδια Στοιχημάτων Προκαθορισμένης Από¬ 
δοσης» μπορεί να διεξάγονται σε πόσης φύσεως ομαδι¬ 
κά ή ατομικά αθλήματα, συμπεριλαμβανομένων των ιπ¬ 
ποδρομιών και κυνοδρομιών, και σε διάφορα άλλα γεγο¬ 


νότα η φύση των οποίων προσφέρεται για τη διεξαγωγή 
στοιχημάτων. 

2. Τα «Παιχνίδια Στοιχημάτων Προκαθορισμένης Από¬ 
δοσης» διεξάγονται με την έκδοση και την κυκλοφορία 
ειδικής ενημέρωσης που φέρει την ονομασία «Έντυπο 
Προγράμματος» με συγκεκριμένη χρονική διάρκεια, 
στην οποία αναγράφονται υποχρεωτικά τα οριζόμενα 
στην παρ. 2 του άρθρου 4 του Π .Δ. 250/1997 και οι πιθα¬ 
νοί ειδικοί όροι που θα έχουν ισχύ στον συγκεκριμένο 
διαγωνισμό, καθώς και ειδικού δελτίου συμμετοχής που 
φέρει την ονομασία «Δελτίο Στοιχήματος». 

3. Η διακίνηση του «Εντύπου Προγράμματος» και του 
«Δελτίου Στοιχήματος» προγματοποιείται με ευθύνη του 
Ο.Π.Α.Π., από τους πράκτορες που είναι εξουσιοδοτη¬ 
μένοι από τον ίδιο για την διεξαγωγή «Παιχνιδιών Στοι¬ 
χημάτων Προκαθορισμένης Απόδοσης». 

4. Στα πλαίσια των «Παιχνιδιών Στοιχημάτων Προκα¬ 
θορισμένης Απόδοσης» διεξάγονται διαγωνισμοί για γε¬ 
γονότα τα οποία απαριθμούνται στα «Έντυπα Προγράμ¬ 
ματος». Στα «Έντυπα Προγράμματος» είναι δυνατόν να 
αναγράφεται κάθε στοιχείο και πληροφορία για τα γε¬ 
γονότα αυτά που διευκολύνει την συμμετοχή των παι¬ 
κτών. 

5. Σε περίπτωση που κάποιες πληροφορίες ή στοιχεία 
για τα γεγονότα του διαγωνισμού έχουν παραληφθεί από 
το έντυπο προγράμματος ή αυτό περιέχει λάθη ή έχει κα¬ 
θυστερήσει η κυκλοφορία του, ο Ο.Π.Α.Π. έχει το δικαίω¬ 
μα να ανακοινώνει αυτά και με οποιονδήποτε άλλο τρόπο. 

6. Η περίοδος διεξαγωγής διαγωνισμού «Παιχνιδιών 
Στοιχημάτων Προκαθορισμένης Απόδοσης» αρχίζει με 
την ενεργοποίηση στο κεντρικό μηχανογραφικό σύστη¬ 
μα του Ο.Π.Α.Π. της δυνατότητας αποδοχής στοιχημά¬ 
των για γεγονότα που αναγράφονται στο αντίστοιχο 
«Έντυπο Προγράμματος» και λήγει σε ορισμένο χρόνο 
πριν την προγραμματισμένη έναρξη του τελευταίου 
χρονικά γεγονότος του διαγωνισμού. 

7. Στοιχήματα γίνονται δεκτά εντός της περιόδου διε¬ 
ξαγωγής του διαγωνισμού και μέχρι ορισμένο χρόνο 
πριν την καταχωρημένη, στο μηχανογραφικό σύστημα, 
ημερομηνία και ώρα έναρξης του πρώτου χρονικά διε¬ 
ξαγόμενου γεγονότος από το σύνολο των γεγονότων 
που έχει επιλέξει ο παίκτης. Τα «δελτία Στοιχήματος» κα¬ 
τατίθενται από τους παίκτες στα εξουσιοδοτημένα πρα¬ 
κτορεία του Ο.Π.Α.Π. κατά τις καθοριζόμενες από τον 
Ο.Π.Α.Π. ημέρες και ώρες λειτουργία τους. 

8. Για την εγκυρότητα του στοιχήματος σε κάθε περί¬ 
πτωση, υπερισχύουν τα στοιχεία που καταχωρούνται 
στο κεντρικό μηχανογραφικό σύστημα του Ο.Π.Α.Π. 
έναντι οποιουδήποτε άλλου στοιχείου. 

Αρθρο 3 
Στήλη 

1. Ο Κανονισμός Διεξαγωγής του κάθε «Παιχνιδιού 
Στοιχημάτων Προκαθορισμένης Απόδοσης» ορίζει τα 
οποία ο παίκτης δύναται να επιλέξει ως πιθανές εκβά¬ 
σεις για το κάθε γεγονός καθώς και τον αριθμό γεγονό¬ 
των για τα οποία ο παίκτης πρέπει να επιλέξει σημείο 
προκειμένου να διαμορφώσει μία «στήλη στοιχήματος». 
Η αξία της «στήλης» καθορίζεται στις εκατό (100) δρχ. 

2. Στα «Παιχνίδια Στοιχημάτων Προκαθορισμένης 
Απόδοσης» προσφέρονται προκαθορισμένες αποδό¬ 
σεις είτε για κάθε σημείο, είτε συνολικά για κάθε «στή¬ 
λη» επιλογής του παίκτη. Στην περίπτωση κατά την 
οποία οι αποδόσεις προσφέρονται για κάθε σημείο, η 
απόδοση «στήλης» είναι ίση με το γινόμενο των αποδό¬ 
σεων των σημείων που περιλαμβάνονται σε αυτήν. Οι 
αποδόσεις προσφέρονται με την μορφή δεκαδικού 
αριθμού με δύο δεκαδικά ψηφία, οι δε τιμές τους είναι 
δυνατόν να μεταβληθούν σε οποιαδήποτε χρονική στιγ¬ 
μή κατά την κρίση του Ο.Π.Α.Π. Οι χρονικά ισχύουσες 
αποδόσεις αναγράφονται στο «Έντυπο Προγράμμα¬ 
τος» που κυκλοφορεί. 

Αρθρο 4 

Συμμετοχή παίκτη 

1. Για την συμμετοχή παίκτη σε διαγωνισμό «Παιχνι- 
διών Προκαθορισμένης Απόδοσης» απαιτείται η δια¬ 
μόρφωση μίας τουλάχιστον «στήλης», η καταβολή αντι¬ 
τίμου συμμετοχής ίσου με την συνολική αξία των «στη¬ 
λών» που επελέγησαν ή πολλαπλάσιου αυτής εφ’ όσον 
το επιθυμεί ο παίκτης, καθώς επίσης και η καταχώρηση 
του στοιχήματος αυτού στο κεντρικό μηχανογραφικό 
σύστημα του Ο.Π.Α.Π. 

2. Το μέγιστο ποσόν στοιχηματισμού ανά συνδυασμό 
ή και δελτίο στα «Παιχνίδια Στοιχημάτων Προκαθορι¬ 
σμένης Απόδοσης» ορίζεται σε δέκα εκατομμύρια 
(10.000.000) δρχ. Σε περίπτωση, που η αξία του δελτίου 
υπερβαίνει το παραπάνω ποσόν το δελτίο δεν γίνεται 
αποδεκτό από την Τερματική Μηχανή Πρακτορείου. 

3. Για ορισμένα «Παιχνίδια Στοιχημάτων Προκαθορι¬ 
σμένης Απόδοσης» είναι δυνατή η συμμετοχή με τη χρή¬ 
ση κωδικοποιημένων τρόπων ανάπτυξης, στηλών οι 
οποίοι φέρουν την ονομασία «συστήματα» και καθορίζο¬ 
νται στους οικείους Κανονισμούς Διεξαγωγής. 

4. Η συμμετοχή στα «Παιχνίδια Στοιχημάτων Προκα¬ 
θορισμένης Απόδοσης» γίνεται με την συμπλήρωση και 
την κατάθεση «Δελτίου Στοιχήματος» στα εξουσιοδοτη¬ 
μένα πρακτορεία του Ο.Π.Α.Π., μέσω των τερματικών 
μηχανών πρακτορείων (ΤΜΠ), οι οποίες είναι συνδεμέ¬ 
νες οη-Ιίπβ με το κεντρικό μηχανογραφικό σύστημα. Η 
καταχώρηση «Δελτίο Στοιχήματος» στο κεντρικό μηχα¬ 
νογραφικό σύστημα του Ο.Π.Α.Π. αποδεικνύεται μέσω 
εκτύπωσης, στην οποία περιλαμβάνονται οι τρέχουσες 
τιμές απόδοσης κατά την στιγμή της καταχώρησης, οι 
προβλέψεις του παίκτη και όλα τα στοιχεία εκείνα που εί¬ 
ναι απαραίτητα για την αναγνώριση του δελτίου και μετά 
οποία καθίσταται μοναδικό. 

Αρθρο 5 

Αποδοχή στοιχήματος 

1. Ο Ο.Π.Α.Π. διατηρεί, χωρίς υποχρέωση αιτιολόγη¬ 
σης της απόφασής του, το δικαίωμα της ανά πάσα στιγ¬ 
μή αποδοχής ή μη αποδοχής οποιουδήποτε στοιχήμα¬ 
τος. 

2. Εφόσον κατά την κρίση του Ο.Π.Α.Π. διαπιστωθεί, 
ότι συντρέχουν λόγοι ειδικής συμφωνίας, με τον παίκτη 
ισχύει ειδική διαδιακασία αποδοχής, που συνίσταται 
στην διαπραγμάτευση για την τροποποίηση οποιωνδή¬ 


ποτε επιλογών του παίκτη. Η τελική συμφωνία αποδει- 
κνύεται μέσω εκτύπωσης. 

3. «Στήλη» που περιλαμβάνει γεγονός που αναβλήθη¬ 
κε ή ματαιώθηκε γίνεται δεκτή μόνο υπό τις προϋποθέ¬ 
σεις που αναφέρονται στον Κανονισμό Διεξαγωγής του 
κάθε παιχνιδιού. 

Άρθρο 6 

Ακύρωση δελτίου 

1. Ο εξουσιοδοτημένος πράκτορας του Ο.Π.Α.Π. δύ- 
ναται να ζητήσει την ακύρωση συγκεκριμένου «Δελτίου 
Στοιχήματος» εφόσον συντρέχουν οι προϋποθέσεις 
ακύρωσής του, όπως έχουν ορισθεί από τον Ο.Π.Α.Π. Η 
ακύρωση πραγματοποιείται, εντός του καθορισμένου 
από τον Ο.Π.Α.Π. χρονικού διαστήματος από την κατα¬ 
χώρηση του «Δελτίου Στοιχήματος». 

2. Είναι δυνατή η ακύρωση μετά τον απώτερο χρόνο 
στοιχηματισμού υπό την προϋπόθεση, ότι δεν έχει πα- 
ρέλθει ο απώτερος χρόνος ακύρωσης. 

3. Κατά την ακύρωση «Δελτίου Στοιχήματος» ακυρώ¬ 
νονται όλες οι «στήλες» που περιλαμβάνονται σε αυτό, η 
δε αξία τους επιστρέφεται στον παίκτη. 

4. Η ακύρωση του «Δελτίου Στοιχήματος» πραγματο¬ 
ποιείται μόνο μέσω της ίδιας τερματικής μηχανής από 
την οποία αυτό καταχωρήθηκε στο κεντρικό μηχανο¬ 
γραφικό σύστημα του Ο.Π.Α.Π. υπό τον όρο είναι δυνα¬ 
τή η αναγνώρισή του από το σύστημα και αποδεικνύεται 
με σχετική εκτύπωση. Σε περίπτωση που η αναγνώριση 
του ανωτέρω δελτίου δεν είναι δυνατή, τόσο ο Ο.Π.Α.Π. 
όσο και ο πράκτορας ουδεμία ευθύνη φέρουν. 

5. Το δικαίωμα αποδοχής ή μη αποδοχής της ακύρω¬ 
σης ανήκει στον Ο.Π.Α.Π. ο οποίος εξετάζει προς τούτο 
κάθε διαθέσιμο στοιχείο. Τα ακυρωθένται δελτία και οι 
σχετικές εκτυπώσεις επιστρέφονται υποχρεωτικά στον 
Ο.Π.Α.Π. από τον πράκτορα. 

6. Σε ειδικές περιπτώσεις η ακύρωση «Δελτίων Στοιχη¬ 
μάτων» μπορεί να πραγματοποιείται απ’ ευθείας από το 
κεντρικό μηχανογραφικό σύστημα του Ο.Π.Α.Π. 

Άρθρο 7 

Αποτέλεσμα γεγονότων 

1. Η επιτυχία των προβλέψεων των παικτών επαληθεύ¬ 
εται με βάση τα επίσημα αποτελέσματα που ανακοινώ¬ 
νονται με επιμέλεια του Ο.Π.Α.Π. για κάθε γεγονός που 
περιλαμβάνεται στο «Έντυπο Προγράμματος» και διε¬ 
ξάγεται σύμφωνα με τις διατάξεις και τους επίσημους 
κανονισμούς διεξαγωγής που το διέπουν. 

2. Τα αποτελέσματα του διαγωνισμού «Παιχνιδιού 
Στοιχημάτων Προκαθορισμένης Απόδοσης», σε περί¬ 
πτωση αναβολής ή ματαίωσης γεγονότων για τα οποία 
έχουν γίνει δεκτά στοιχήματα πριν την γνωστοποίηση 
και καταχώρηση στο κεντρικό μηχανογραφικό σύστημα 
του Ο.Π.Α.Π. της εν λόγω μεταβολής, διαμορφώνεται με 
βάση τα προβλεπόμενα στους οικείους Κανονισμούς 
Διεξαγωγής. 

3. Κάθε «στήλη», η οποία έχει καταχωρηθεί στο κεντρι¬ 
κό μηχανογραφικό σύστημα του Ο.Π.Α.Π., κερδίζει εφό¬ 
σον όλα τα σημεία που την αποτελούν προβλέφθηκαν 
επιτυχώς. 

Άρθρο 8 

Κέρδος στοιχήματος 

Για κάθε «στήλη», η οποία έχει καταχωρηθεί στο κε¬ 
ντρικό μηχανογραφικό σύστημα του Ο.Π.Α.Π. και απο- 
τελείται εξ ολοκλήρου από επιτυχείς προβλέψεις κατα¬ 
βάλλεται στους παίκτες κέρδος το οποίο ισούται με την 
αξία της «στήλης» επί το γινόμενο των αποδόσεων των 
επιλεγέντων σημείων κατά τον χρόνο καταχώρησης του 
στοιχήματος στο κεντρικό μηχανογραφικό σύστημα του 
Ο.Π.Α.Π. 

Άρθρο 9 

Πληρωμή κερδών 

1. Η πληρωμή των κερδών που αντιστοιχούν σε «στή¬ 
λες» που κερδίζουν σύμφωνα με τα οριζόμενα στο άρ¬ 
θρο 7 του παρόντος, πραγματοποιείται μόνο μετά την 
ολοκλήρωση όλων των επιλεγμένων από τον παίκτη γε¬ 
γονότων και την πιστοποίηση της σχετικής καταχώρη- 
σής τους στο κεντρικό μηχανογραφικό σύστημα του 
Ο.Π.Α.Π. Κατά την πληρωμή κερδών παρατηρείται άμε¬ 
σα από τον Ο.Π.Α.Π. το ποσόντου φόρου που αναλογεί 
σε κάθε «στήλη», σύμφωνα με τον Νόμο. Το προς από¬ 
δοση χρηματικό ποσό για όλα τα επιλεγμένα από τον 
παίκτη γεγονότα στρογγυλοποιείται ανά δελτίο αμέσως 
κατωτέρα πεντάδα δρχ. 

2. Γ ια την πληρωμή κέρδους «Δελτίου Στοιχήματος» 
ή/και επιστροφή αξίας «στηλών» σύμφωνα με τον οικείο 
Κανονισμό Διεξαγωγής, απαιτείται η παράδοση του δελ¬ 
τίου στον πράκτορα, η αναγνώρισή του από το κεντρικό 
μηχανογραφικό σύστημα του Ο.Π.Α.Π. και η σήμανσή 
του ως εξοφληθέντος με ταυτόχρονη καταβολή στον 
παίκτη των σχετικών κερδών, εφόσον το σύνολό τους 
δεν υπερβαίνει το καθορισμένο από τον Ο.Π.Α.Π. μέγι¬ 
στο ποσό για άμεση πληρωμή κέρδους από τους εξου¬ 
σιοδοτημένους πράκτορές του. Τα κέρδη «Δελτίου Στοι¬ 
χήματος» που υπερβαίνουν το καθορισμένο από τον 
Ο.Π.Α.Π. ποσόν για άμεση πληρωμή κέρδους, καταβάλ¬ 
λονται είτε από τον Ο.Π.Α.Π., είτε από τα καταστήματα 
των συνεργαζόμενων για τον σκοπό αυτόν με τον 
Ο.Π.Α.Π. τραπεζών. Το μέγιστο ποσόν πληρωμής κέρ¬ 
δους από τους εξουσιοδοτημένους πράκτορες δεν 
υπερβαίνει το μέγιστο ποσόν στοιχηματισμού ανά συν¬ 
δυασμό ή δελτίο. 

3. Η καταβολή των κερδώνπου υπερβαίνουντο παρακά¬ 
τω μέγιστο ποσό πληρωμής κέρδους από τα εξουσιοδο¬ 
τημένα πρακτορεία του Ο.Π.Α.Π., πραγματοποιείται την 
επόμενη εργάσιμη ημέρα μετά την γνωστοποίηση στις συ- 
νεργαζόμενες με τον Ο. Π .Α. Π. Τράπεζες για την πληρωμή 
κερδών των κερδιζόντων «Δελτίων Στοιχήματος». 

4. Κερδίζοντα «Δελτία Στοιχήματος», τα στοιχεία των 
οποίων για οποιονδήποτε λόγο δεν αναγνωρίζονται από 
το κεντρικό μηχανογραφικό σύστημα του Ο.Π.Α.Π. κατά 
την προσκόμισή τους από τον παίκτη στον εξουσιοδοτη¬ 
μένο πράκτορα, μπορούν να προσκομίζονται στον 
Ο.Π.Α.Π. και εφόσον είναι δυνατή η αναγνώρισή τους, 
καταβάλλεται στον παίκτη το κέρδος που τους αναλογεί. 

5. Σε περίπτωση απώλειας, ολικής ή μερικής κατα¬ 
στροφής ή γενικότερα σε κάθε περίπτωση που δεν είναι 
δυνατόν ο εντοπισμός και η ανάκτηση κερδίζοντος «Δελ¬ 
τίου Στοιχήματος», αποκλείεται η αξίωση καταβολής 


κέρδους και κάθε άλλη αξίωση, για αποζημίωση από τον 

Ο.Π.Α.Π. 

6. Τα κέρδη από στοιχήματα παραγράφονται μετά την 
παρέλευση τριών (3) μηνών από την ημερομηνία, λήξης 
του αντίστοιχου διαγωνισμού. 

7. Εάν κατά την κρίση του Ο.Π.Α.Π. υπάρχουν βάσιμες 
ενδείξεις, ότι από οποιονδήποτε πραγματοποιήθηκαν 
ενέργειες που αποσκοπούσαν στον καθορισμό της 
έκβασης γεγονότος κατά παράβαση των διατάξεων και 
των επίσημων κανονισμών διεξαγωγής που διέπουν τέ¬ 
τοια γεγονότα, ή ακόμη εάν υπάρχουν ενδείξεις, σύμ¬ 
φωνα με τις οποίες αμφισβητείται η αξιοπιστία διεξαγω¬ 
γής γεγονότος, ο Ο.Π.Α.Π. δύναται να αναστείλει την 
πληρωμή κερδών. 

Άρθρο 10 

Μέγιστο κέρδος και Μέγιοτη απόδοση 

1. Το μέγιστο καταβαλλόμενο ποσόν κέρδους ανά δελ¬ 
τίο, είτε αυτό περιέχει έναν είτε πολλούς συνδυσμούς 
ορίζεται στο ποσόντων 250.000.000 δρχ. Σε περίπτωση, 
κατά την οποία αποδεδειγμένα διαπιστώνεται ότι διε- 
νεργήθηκαν από παίκτη ή ομάδα παικτών καταθέσεις 
«Δελτίων Στοιχήματος» στο ίδιο, ή σε διαφορετικά πρα¬ 
κτορεία του Ο.Π.Α.Π. με σκοπό την παράκαμψη της ειδι¬ 
κής διαδικασίας αποδοχής στοιχήματος του άρθρου 5 
του παρόντος, ο Ο.Π.Α.Π. δικαιούται για το σύνολο των 
κερδιζόντων δελτίων των περιπτώσεων αυτών να ορίσει 
ως συνολικό άθροισμα κερδώντο μέγιστο κέρδος, όπως 
αυτό ορίζεται με το παρόν. 

2. Η μέγιστη απόδοση «στήλης» για τα «Παιχνίδια Στοι¬ 
χημάτων Προκαθορισμένης Απόδοσης» ορίζεται ως το 
πηλίκο του μεγίστου κέρδους δια την αξία της «στήλης». 

Άρθρο 11 

Ενστάσεις 

1. Μέσα σε προθεσμία 6 ημερών από την ημερομηνία 
του διαγωνισμού κάθε ενδιαφερόμενος δικαιούται να 
υποβάλλει ένσταση στον Ο.Π.Α.Π. είτε επειδή το δελτίο 
του δεν συμπεριλαμβάνεται μεταξύ των κερδισμένων, 
είτε επειδή συμπεριλαμβάνεται με μικρότερο κέρδος 
απ’ όσο στην πραγματικότητα κερδίζει. 

2. Η ένσταση υποβάλλεται στην αρμόδια υπηρεσία του 
Ο.Π.Α.Π., καταχωρίζεται σε ειδικό βιβλίο και λαμβάνει 
αύξοντα αριθμό πρωτοκόλλου. Ο ενιστάμενος δύναται 
να παρευρίσκεται κατά την εκδίκαση της ένστασής του. 

3. Οι ενστάσεις εκδικάζονται από την επιτροπή ελέγ¬ 
χου μέσα σε τρεις ημέρες από τη λήξη της προθεσμίας 
υποβολής τους. Η απόφαση ανακοινώνεται αμέσως 
στους ενδιαφερομένους και στον Ο.Π.Α.Π. προς τον 
οποίο υποβάλλονται όλα τα σχετικά στοιχεία, οι εκτυπώ¬ 
σεις των δελτίων και το πρακτικό εκδίκασης ενστάσεων 
που συντάσσει η επιτροπή. 

4. ΤοΔ.Σ.του Ο.Π.Α.Π. δύναται να καταβάλλει κέρδος 
ή μέρος των κερδών σε κατόχους κερδιζόντων δελτίων, 
που δεν ανακηρύχθηκαν ως κερδίζοντα και άνευ υπαι- 
τιότητάς τους δεν υπέβαλαν εγκαίρως σχετική ένσταση. 

Άρθρο 12 
Ανωτέρα βία 

1. Σε περίπτωση επελεύσεως γεγονότων ανωτέρας 

βίας, τα οποία έχουν ως αποτέλεσμα να καθίσταται αδύ¬ 
νατη η διεξαγωγή οποιουδήποτε παιγνιδιού και η κατα¬ 
βολή κερδών στους συμμετέχοντες, ο Ο.Π.Α.Π. ουδεμία 
ευθύνη φέρει έναντι των συμμετεχόντων παικτών, οι 
οποίοι δικαιούνται επιστροφής μόνο του αντιτίμου συμ¬ 
μετοχής, και μόνο από τα πρακτορεία στα οποία κατατέ¬ 
θηκαν τα δελτία τους. 

2. Ο Ο.Π.Α.Π. ουδεμία ευθύνη φέρει για ζημία που τυ¬ 
χόν προκλήθηκε από οποιουδήποτε είδους απώλεια, 
ολική η μερική καταστροφή ή άλλη αδυναμία εντοπι¬ 
σμού ή ανάκτησης δελτίου παιγνιδιού. 

3. Αν προ της συμπλήρωσης από την επιτροπή των 
ενεργειών που προβλέπονται στο άρθρο 13 του παρό¬ 
ντος συμβεί λόγω ανωτέρας βίας ή άλλης αιτίας ολική ή 
μερική καταστροφή των στοιχείων που διασφαλίστηκαν, 
τότε τα δελτία που περιέχουν τα στοιχεία αυτά αποκλεί¬ 
ονται του Διαγωνισμού και οι διαγωνιζόμενοι δικαιούνται 
επιστροφής του αντιτίμου συμμετοχής τους. 

4. Ο κανόνας της παρ. 3 του παρόντος άρθρου ισχύει 
και για τις περιπτώσεις που κατά την διαδικασία ανακή¬ 
ρυξης των επιτυχιών από την επιτροπή Ελέγχου διαπι¬ 
στωθεί παραβίαση των διαδικασιών ασφαλείας που ακο¬ 
λουθούνται. 

Άρθρο 13 
Επιτροπή Ελέγχου 

1. Σύμφωνα με το άρθρο 27 του Ν. 2843 (ΦΕΚ 219 Α') 
συγκροτείται Επιτροπή Ελέγχου. Έργο της παραπάνω 
επιτροπής είναι ο έλεγχος και η επιβεβαίωση της εγκυ- 
ρότητας των στοιχείων όλων των παιγνιδιών που έχουν 
καταχωρηθεί στον Κεντρικό Ηλεκτρονικό Υπολογιστή 
του Ο.Π.Α.Π.,ηεπικύρωσητηςανακήρωξηςτων κινητών 
καθώς επίσης και η εκδίκαση τυχόν ενστάσεων. 

Γιατην διεκπεραίωση του έργουτης, η Επιτροπή Ελέγ¬ 
χου έχει στην διάθεσή της ένα-ανεξάρτητο από το Κε- 
ντρικό-σύστημα ηλεκτρονικών υπολογιστών. Το σύστη¬ 
μα αυτό βρίσκεται εγκατεστημένο και λειτουργεί σε ει¬ 
δικό χώρο το οποίο ασφαλίζεται με τρία διαφορετικά 
κλειδιά. Γ ια την απασφάλιση και την φυσική πρόσβαση 
σ’ αυτόν το χώρο, απαιτείται η ταυτόχρονη παρουσία 
τριών τουλάχιστον μελών της Επιτροπής. 

Οι εργασίες της Επιτροπής Ελέγχου είναι οι παρακά¬ 
τω: 

Κάθε χρονική στιγμή που το Κεντρικό Μηχανογραφικό 
Σύστημα του Ο.Π.Α.Π. παύει να δέχεται δελτία για τα 
οποία παρήλθε ο απώτερος χρόνος κατάθεσης, ο Κε¬ 
ντρικός Ηλεκτρονικός Υπολογιστής του Ο.Π.Α.Π. υπο¬ 
λογίζει με βάση τα δεδομένατων δελτίων μία σειρά κλει¬ 
δαρίθμων. Οι κλειδάριθμοι αυτοί αποτελούντο ηλεκτρο¬ 
νικό κλείδωμα των μέχρι στιγμής επικυρωθέντων 
δελτίων και δημιουργούνται βάσει ενός ειδικού αλγό¬ 
ριθμου στον οποίο η Επιτροπή Ελέγχου ορίζει μία παρά¬ 
μετρο. 

Από τους επιμέρους αυτούς κλειδαρίθμους δημιουρ- 
γείται ένας γενικός κλειδάριθμος που αποτελεί το ηλε¬ 
κτρονικό κλείδωμά τους. Αυτός εκτυπώνεται ταυτόχρο¬ 
να σε δύο εκτυπωτές οι οποίοι βρίσκονται στο χώρο της 
Επιτροπής Ελέγχου. 


Στο τέλος του διαγωνισμού, μεταφέρονται στο σύστη¬ 
μα της Επιτροπής Ελέγχου, τα αρχεία στα οποία έχουν 
καταγραφεί όλα τα επικυρωθέντα δελτία του διαγωνι¬ 
σμού. 

Η επιτροπή ελέγχου συνέρχεται κατά τακτά χρονικά 
διαστή ματα, κάνει έλεγχο της εγκυ ρότητας των αρχείων 
των δελτίων του διαγωνισμού, επαληθεύοντας τους γε¬ 
νικούς κλειδαρίθμους που έχουν εκτυπωθεί κατά την 
διάρκεια του διαγωνισμού και συντάσσει πρακτικό ορ¬ 
θότητας συναλλαγών. 

Επίσης, επιβεβαίωσε δειγματοληπτικά, τους αντίστοι¬ 
χους κλειδαρίθμους που με όμοιο τρόπο έχουν υπολογι¬ 
στεί και έχουν εκτυπωθεί για τα κερδίζοντα δελτία κά¬ 
ποιου διαγωνισμού στο Κεντρικό Μηχανογραφικό Σύ¬ 
στημα και εκδίδει σχετικό πρακτικό. Σε περίπτωση που 
δεν επαληθεύεται κάποιος κλειδάριθμος σύμφωνα με 
τις παραπάνω περιγραφόμενες διαδιακασίες η Επιτρο¬ 
πή Ελέγχου προβαίνει στις απαραίτητες ενέργειες προ- 
κειμένου να εντοπίσει τα δελτία εξ αιτίας των οποίων δεν 
είναι δυνατή η επιβεβαίωσή του. Τα εν λόγω δελτία τα 
αναφέρει στο σχετικό πρακτικό το οποίο συντάσσει και 
το παραδίδει στον Ο.Π.Α.Π. προκειμένου να προβεί σε 
όλες τις απαραίτητες ενέργειες. 

2. Τα στοιχεία των δελτίων που έχουν διασφαλιστεί 
από την Επιτροπή Ελέγχου αποτελούν το μόνο αποδει¬ 
κτικό στοιχείο για την αναγνώριση κέρδους. Το αποδει¬ 
κτικό συμμετοχής είναι υποβοηθητικό στοιχείο και χρη¬ 
σιμεύει για να αποδεικνύει την οφειλόμενη σε περίπτω¬ 
ση κέρδους πληρωμή και μόνο εφόσον συμφωνεί 
απόλυτα με τα στοιχεία που έχουν διασφαλιστεί από την 
Επιτροπή Ελέγχου και τα οποία αποκλειστικά λαμβάνο- 
νται υπόψη για την ανακήρυξη των επιτυχιών. 

Άρθρο 14 

Οι διατάξεις του παρόντος Κανονισμού καθώς και οι 
όροι και οι προϋποθέσεις διεξαγωγής «Παιχνιδιών Στοι¬ 
χημάτων Προκαθορισμένης Απόδοσης» εξειδικεύονται 
από τον Ο.Π.Α.Π., γνωστοποιούνται στους παίκτες με 
κάθε πρόσφορο τρόπο και από την γνωστοποίησή τους 
έχουν κανονιστική ισχύ. 

Άρθρο 15 

Γ ια κάθε θέμα που δεν ρυθμίζεται με τον παρόντα Κα¬ 
νονισμό και αφορά τους γενικούς όρους διεξαγωγής 
των διαγωνισμών των παιγνιδιών στοιχημάτων προκα¬ 
θορισμένης απόδοσης, έχουν ισχύ οι διατάξεις νόμων, 
Προεδρικών διαταγμάτων και Υπουργικών αποφάσεων 
που ισχύουν μέχρι σήμερα. 

Όλες οι διατάξεις του παρόντος Κανονισμού τροπο¬ 
ποιούνται και συμπληρώνονται με όμοιο τρόπο και ισχύ¬ 
ουν από την δημοσίευσή τους στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2000 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ Ο ΥΦΥΠΟΥΡΓΟΣ ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 

Αριθ. 29160 (3) 

Έγκριση του Κανονισμού Λειτουργίας και Διεξαγωγής 
του παιχνιδιού «ΚΙΝΟ» του «ΟΠΑΠ Α.Ε.». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚΑ' 137). 

2. Του Ν. 2414/1996 «Εκσυγχρονισμός Δημοσίων Επιχει¬ 
ρήσεων και Οργανισμών και άλλες διατάξεις» (ΦΕΚΑ' 135). 

3. Του Α.Ν. 397/1968 «Περί επανασυστάσεωςτης Γενι¬ 
κής Γ ραμματείας Αθλητισμού και των αρμοδιοτήτων αυ¬ 
τής» (ΦΕΚΑ'38). 

4. Του Ν. 2843/2000 «Εκσυγχρονισμός των Χρηματι¬ 
στηριακών συναλλαγών, εισαγωγή εταιρειών επενδύσε¬ 
ων στην ποντοπόρο Ναυτιλία στο Χρηματιστήριο Αθη¬ 
νών και άλλες Διατάξεις» (ΦΕΚ Α'). 

5. Του Π.Δ. 228/1999 «Περί μετατροπής του Οργανι¬ 
σμού Προγνωστικών Αγώνων Ποδοσφαίρου (Ο.Π.Α.Π.) 
σε Ανώνυμη Εταιρεία (Α.Ε.)» (ΦΕΚΑ' 193). 

6. Της με αριθμό 20261/20.4.2000 Κοινής Απόφασης 
του Πρωθυπουργού και του Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού 
Γ εώργιο Φλωρίδη». 

7. Το με αριθμό 11/4.10.2000 Πρακτικό του Δ.Σ. του 
«ΟΠΑΠ Α.Ε.». 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάριςτου Κρατικού προ- 
ϋπολογιμού, αποφασίζουμε: 

Την έγκριση του Κανονισμού Λειτουργίας καιΔιεξαγωγής 
του παιχνιδιού «ΚΙΝΟ»του «ΟΠΑΠ Α.Ε.», που ακολουθεί. 

Η απόφαση αυτή μαζί με τον Κανονισμό να δημοσιευ- 
θεί στην Εφημερίδα της Κυβερνήσεως. 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΚΑΙ ΔΙΕΞΑΓΩΓΗΣ 
ΤΟΥ ΑΡΙΘΜΟΛΑΧΕΙΟΥ «ΚΙΝΟ» 

ΑΡΘΡΟ 1 

ΓΕΝΙΚΕΣ ΔΙΑΤΑΞΕΙΣ 

Ο Οργανισμός Προγνωστικών Αγώνων Ποδοσφαίρου 
(Ο.Π.Α.Π. Α.Ε.) διεξάγει το αριθμολαχείο «ΚΙΝΟ» η λει¬ 
τουργία του οποίου εμπίπτει στις διατάξεις του «Γενικού 
Κανονισμού Λειτουργίας και Διεξαγωγής των παιγνιδιών 
του Ο.Π.Α.Π. Α.Ε. με απευθείας σύνδεση». 

ΑΡΘΡΟ 2 
ΚΛΗΡΩΣΕΙΣ 

1. Αντικείμενο του αριθμολαχείου «ΚΙΝΟ» είναι η πρό¬ 
βλεψη 1 έως και 12 αριθμών - ανάλογα με τον αντίστοιχο 
τύπο του παιχνιδιού - που συμπεριλαμβάνονται σε 20 
αριθμούς, οι οποίοι προκύπτουν κάθε φορά μετά από 
κλήρωση. Οι 20 αυτοί αριθμοί κληρώνονται από μία σει¬ 
ρά αριθμών από το 1 έως και το 80. 

2. Η κλήρωση πραγματοποιείται σε τακτά χρονικά δια¬ 
στήματα που ορίζονται με απόφαση του Δ.Σ. του 
Ο.Π.Α.Π. Α.Ε. και έχουν αύξουσα αρίθμηση μέσα στο 
τρέχον έτος. Οι αριθμοί που κληρώνονται μεταδίδονται 
με κάθε πρόσφορο τρόπο και μέσω των Τερματικών Μη¬ 
χανών των πρακτορείων. 

3. Η κλήρωση για την ανάδειξη των 20 τυχερών αριθ¬ 
μών γίνεται δημόσια και με ηλεκτρονικό τρόπο. Οι αριθ¬ 
μοί που κληρώνονται παράγονται από ηλεκτρονική γεν¬ 


νήτρια τυχαίων αριθμών με βάση αλγόριθμο, του οποίου 
η αξιοπιστία έχει πιστοποιηθεί από αναγνωρισμένο ανώ¬ 
τατο εκπαιδευτικό ίδρυμα της Ελλάδος ή του Εξωτερι¬ 
κού. 

4. Στο Κεντρικό Μηχανογραφικό Σύστημα του 
Ο.Π.Α.Π. Α.Ε. καταχωρείται η ημερομηνία και ώρα διε¬ 
ξαγωγής της κάθε κλήρωσης. Το δελτίο συμμετέχει 
στην κλήρωση που ακολουθεί χρονικά την επικύρωσή 
του. Σε κάθε περίπτωση ο αριθμός της κλήρωσης που 
συμμετέχει το δελτίο αποτυπώνεται από την μηχανή του 
πρακτορείου επί του αποδεικτικού συμμετοχής. 

ΑΡΟΡΟ 3 

ΤΡΟΠΟΣΣΥΜΜΕΤΟΧΗΣ 

1. Η συμμετοχή στο αριθμολαχείο «ΚΙΝΟ» πραγματο¬ 
ποιείται με δελτίο, που στο εξής θα ονομάζεται «ΔΕΛΤΙΟ 
ΚΙΝΟ» και το οποίο επικυρώνεται από τις Τερματικές Μη¬ 
χανές πρακτορείων. 

2. Στην περιοχή επιλογής προγνωστικών του δελτίου, 
υπάρχουν προτυπωμένοι οι αριθμοί από το 1 έως το 80. 
Ο παίκτης δύναται να επιλέξει από 1 έως και 12 αριθ¬ 
μούς. Ανάλογα με το πλήθος των επιλεγμένων αριθμών 
συμμετέχει στον αντίστοιχο τύπο παιχνιδιού. 

3. Με κατάλληλη σημείωση πάνω στο δελτίο είναι δυ¬ 
νατή η τυχαία επιλογή αριθμών, από την Τερματική Μη¬ 
χανή του πρακτορείου, για κάθε ένα από τους διαφορε¬ 
τικούς τύπους παιχνιδιών. 

4. Η τιμή για απλή συμμετοχή σε μία κλήρωση ορίζεται 
στις 100 δρχ. Στον συμμετέχοντα παρέχεται η δυνατό¬ 
τητα πολλαπλής συμμετοχής, με κατάλληλη σημείωση 
πάνω στο δελτίο, καταβάλλοντας το ανάλογο αντίτιμο. 
Τα ανώτατα και κατώτατα ποσά συμμετοχής ανά δελτίο 
καθορίζονται με απόφαση του Δ.Σ. του Ο.Π.Α.Π. Α.Ε. 

5. Επίσης με κατάλληλη σημείωση σε αντίστοιχη πε¬ 
ριοχή του δελτίου και την καταβολή του ανάλογου 
αντιτίμου, ο συμμετέχων έχει την δυνατότητα να λάβει 
μέρος σε περισσότερες από μία διαδοχικές κληρώ¬ 
σεις. 

6. Ο τρόπος συμπληρώσεως των πάσης φύσεως δελ¬ 
τίων καθορίζεται από σχετικές οδηγίες, που εκδίδονται 
από τον Ο.Π.Α.Π. Α.Ε. 

ΑΡΟΡΟ 4 
ΚΕΡΔΗ 

1. Σε κάθε κλήρωση κληρώνονται 20 αριθμοί. Για κάθε 
τύπο παιχνιδιού τα κερδίζοντα δελτία κάθε κλήρωσης 
κατατάσσονται σε κατηγορίες, ανάλογα με τους επιλεγ¬ 
μένους αριθμούς που συμφωνούν με τους αριθμούς που 
κληρώθηκαν. 

2. Οι κατηγορίες κερδών ανά τύπο παιχνιδιού καθώς 
επίσης και τα μερίδια κερδών κάθε κατηγορίας είναι 
προκαθορισμένα και προκύπτουν από τους παρακάτω 
αντίστοιχους συντελεστές απόδοσης πολλαπλασιαζό- 
μενους επί την αξία συμμετοχής: 

α) Τύπος παιχνιδιού 12 επιλεγμένων αριθμών. 

ΚΑΤΗΓΟΡΙΕΣ ΣΩΣΤΟΙ ΣΥΝΤΕΛΕΣΤΕΣ 

ΑΡΙΘΜΟΙ ΑΠΟΔΟΣΗΣ 
1η 12 1.000.000 

2η 

11 

25.000 

3η 

10 

2.500 

4η 

9 

1.000 

5η 

8 

150 

6η 

7 

25 

7η 

6 

5 

8η 

0 

4 


ζ) Τύπος παιχνιδιού 6 επιλεγμένων αριθμών. 


ΚΑΤΗΓΟΡΙΕΣ 

ΣΩΣΤΟΙ 

ςυντελεςτε: 


ΑΡΙΘΜΟΙ 

ΑΠΟΔΟΣΗΣ 

ΐη 

6 

1.600 

2η 

5 

50 

3η 

4 

7 

4η 

3 

1 


β) Τύπος παιχνιδιού 11 επιλεγμένων αριθμών. 


ΚΑΤΗΓΟΡΙΕΣ 

ΣΩΣΤΟΙ 

ΣΥΝΤΕΛΕΣΤΕ! 


ΑΡΙΘΜΟΙ 

ΑΠΟΔΟΣΗΣ 

1Π 

11 

500.000 

2η 

10 

15.000 

3η 

9 

1.500 

4η 

8 

250 

5η 

7 

50 

6η 

6 

10 

7η 

5 

1 

8η 

0 

2 


γ) Τύπος παιχνιδιού 10 επιλεγμένων αριθμών. 


ΚΑΤΗΓΟΡΙΕΣ 

ΣΩΣΤΟΙ 

ΣΥΝΤΕΛΕΣΤΕ! 


ΑΡΙΘΜΟΙ 

ΑΠΟΔΟΣΗΣ 

ΐπ 

10 

100.000 

2η 

9 

10.000 

3η 

8 

500 

4η 

7 

80 

5η 

6 

20 

6η 

5 

2 

7η 

0 

2 


δ) Τύπος παιχνιδιού 9 επιλεγμένων αριθμών. 


η) Τύπος παιχνιδιού 5 επιλεγμένων αριθμών. 


ΚΑΤΗΓΟΡΙΕΣ 


ΐη 

2η 

3η 


ΣΩΣΤΟΙ ΣΥΝΤΕΛΕΣΤΕΣ 

ΑΡΙΘΜΟΙ ΑΠΟΔΟΣΗΣ 


5 

4 

3 


450 

20 

2 


θ) Τύπος παιχνιδιού 4 επιλεγμένων αριθμών. 


ΚΑΤΗΓΟΡΙΕΣ 


ΐη 

2η 

3η 


ΣΩΣΤΟΙ ΣΥΝΤΕΛΕΣΤΕΣ 

ΑΡΙΘΜΟΙ ΑΠΟΔΟΣΗΣ 


4 

3 

2 


100 

4 

1 


ι) Τύπος παιχνιδιού 3 επιλεγμένων αριθμών. 


ΚΑΤΗΓΟΡΙΕΣ 


ΐη 

2η 


ΣΩΣΤΟΙ ΣΥΝΤΕΛΕΣΤΕΣ 

ΑΡΙΘΜΟΙ ΑΠΟΔΟΣΗΣ 


3 25 

2 2,5 


ια) Τύπος παιχνιδιού 2 επιλεγμένων αριθμών. 

ΚΑΤΗΓΟΡΙΕΣ ΣΩΣΤΟΙ ΣΥΝΤΕΛΕΣΤΕΣ 
ΑΡΙΘΜΟΙ ΑΠΟΔΟΣΗΣ 


ΚΑΤΗΓΟΡΙΕΣ 

ΣΩΣΤΟΙ 

ΣΥΝΤΕΛΕΣΤΕ! 


ΑΡΙΘΜΟΙ 

ΑΠΟΔΟΣΗΣ 

ΐπ 

9 

40.000 

2η 

8 

4.000 

3η 

7 

200 

4η 

6 

25 

5η 

5 

5 

6η 

4 

1 


ε) Τύπος παιχνιδιού 8 επιλεγμένων αριθμών. 


ΚΑΤΗΓΟΡΙΕΣ 

ΣΩΣΤΟΙ 

ΣΥΝΤΕΛΕΣΤΕ: 


ΑΡΙΘΜΟΙ 

ΑΠΟΔΟΣΗΣ 

ΐπ 

8 

15.000 

2η 

7 

1.000 

3η 

6 

50 

4η 

5 

10 

5η 

4 

2 


στ) Τύπος παιχνιδιού 7 επιλεγμένων αριθμών. 


ΚΑΤΗΓΟΡΙΕΣ 

ΣΩΣΤΟΙ 

ΣΥΝΤΕΛΕΣΤΕ: 


ΑΡΙΘΜΟΙ 

ΑΠΟΔΟΣΗΣ 

ΐπ 

7 

5.000 

2η 

6 

100 

3η 

5 

20 

4η 

4 

3 

5η 

3 

1 


1η 2 5 

2η 1 1 

ιβ) Τ ύπος παιχνιδιού 1 επιλεγμένων αριθμών. 

ΚΑΤΗΓΟΡΙΕΣ ΣΩΣΤΟΙ ΣΥΝΤΕΛΕΣΤΕΣ 
ΑΡΙΘΜΟΙ ΑΠΟΔΟΣΗΣ 

1η 1 2,5 

3. Ως βάση υπολογισμού των προκαθορισμένων μερι¬ 
δίων κέρδους, για κάθε κλήρωση λαμβάνεται υπόψη πο¬ 
σοστό μέχρι 70% επί των ακαθαρίστων εισπράξεων του 
παιχνιδιού, ανάλογα με τον τύπο του παιχνιδιού. Είναι 
όμως δυνατόν σε κληρώσεις του παιχνιδιού τα κέρδη 
προς διανομή στους τυχερούς να υπερβαίνουν σε πο¬ 
σοστό το 70% των ακαθαρίστων εισπράξεων. 

4. Η αξίωση για είσπραξη κερδών παραγράφεται μετά 
την πάροδο έξη (6) μηνών από την ημερομηνία της κλή¬ 
ρωσης. 

ΑΡΘΡΟ 5 

ΠΛΗΡΩΜΗ ΚΕΡΔΩΝ 

1. Για κάθε δελτίο που κερδίζει, σύμφωνα με όσα περι- 
γράφονται στο άρθρο 4 του παρόντος, καταβάλλεται 
κέρδος, το οποίο ισούται με το γινόμενο της αξίας συμ¬ 
μετοχής του δελτίου επί το συντελεστή απόδοσης της 
αντίστοιχης κατηγορίας κέρδους. 

2. Ειδικά για την πρώτη κατηγορία κέρδους, τωντύπων 

παιχνιδιού 12, 11 και 10 αριθμών, το συνολικό διανεμό¬ 
μενο ποσό σε κάθε κλήρωση δεν μπορεί να υπερβαίνει 
το ποσό που προκύπτει από τον πολλαπλασιασμό της 
αξίας απλής συμμετοχής, επί τον συντελεστή 2.000.000 
για κάθε μία από τις κατηγορίες αυτές. Σε περίπτωση 
πολλαπλής συμμετοχής δελτίου ή περισσοτέρων νικη¬ 
τών σε κάθε μία από τις κατηγορίες αυτές, το με τον πα¬ 
ραπάνω τρόπο προσδιοριζόμενο ποσό διανέμεται μετα¬ 
ξύ των νικητών σε μερίδια ανάλογα της αξίας συμμετο¬ 
χής κάθε δελτίου στη συγκεκριμένη κλήρωση. 

3. Κατά την πληρωμή των κερδών παρακρατείται, σύμ¬ 
φωνα με τον νόμο, άμεσα από τον Ο. Π.Α.Π. Α.Ε. το ποσό 
του φόρου που αναλογεί σε κάθε απλή συμμετοχή που 
κερδίζει. 

ΑΡΘΡΟ 6 
ΠΡΑΚΤΟΡΕΣ ΚΙΝΟ 

1. Η διακίνηση του δελτίου του παιχνιδιού, πραγματο¬ 
ποιείται από τους ειδικά εξουσιοδοτημένους από τον 
Ο.Π.Α.Π. Α.Ε. πράκτορες του «ΚΙΝΟ», οι οποίοι διαθέ¬ 
τουν κατάλληλα καταστήματα και πληρούν τις προδια¬ 
γραφές που ορίζονται από τον Ο.Π.Α.Π. Α.Ε. 

2. Οι προϋποθέσεις χορήγησης και ανάκλησης της 
άδειας του αριθμολαχείου «ΚΙΝΟ» καθώς επίσης και οι 
όροι λειτουργίας των πρακτορείων του «ΚΙΝΟ» ρυθμίζο¬ 
νται με αποφάσεις του Δ.Σ. του Ο.Π.Α.Π. Α.Ε. 

3. Η αποζημίωση των πρακτόρων του αριθμολαχείου 
«ΚΙΝΟ» για τις υπηρεσίες που προσφέρουν στους παί¬ 


κτες καθορίζεται σε ποσοστό 7% επί της τιμής της απλής 
συμμετοχής στήλης και παρακρατείται άμεσα από το 
αντίτιμο του δελτίου «ΚΙΝΟ». 

4. Ποσοστό 1% επί της τιμής της απλής συμμετοχής, 
δύναται να διατίθεται από τον Ο.Π.Α.Π. Α.Ε. για τον τε¬ 
χνολογικό εξοπλισμό και τη βελτίωση της εν γένει υπο¬ 
δομής των πρακτορείων. 

ΑΡΘΡΟ 7 

ΔΙΑΣΦΑΛΙΣΗ ΣΤΟΙΧΕΙΩΝ 

Τα στοιχεία όλων των δελτίων που συμμετέχουν σε 
κλήρωση του αριθμολαχείου «ΚΙΝΟ», διασφαλίζονται 
από την Επιτροπή Ελέγχου με τις διαδικασίες που περι- 
γράφονται στο Αρθρο 3 παρ. 1 β, του «Γενικού Κανονι¬ 
σμού Λειτουργίας και Διεξαγωγής των παιγνιδιών του 
Ο.Π.Α.Π. Α.Ε. με απευθείας σύνδεση». 

ΑΡΘΡΟ 8 

Η απόφαση αυτή (ΚΑΝΟΝΙΣΜΟΣ) τροποποιείται και 
συμπληρώνεται με όμοιο τρόπο. 

Η απόφαση αυτή με τον Κανονισμό να δημοσιευθεί 
στην Εφημερίδα της Κυβερνήσεως. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Αθήνα, 3 Νοεμβρίου 2000 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.0Γ 
Θ-ΙΤΙ3Ν: \Λ/θθΓη35ΐ6Γ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































